జాంబియా జనాభా లెక్కల ఆధారంగా జాంబియా జనసంఖ్య 1,30,92,666. జాంబియా జాతిపరంగా వైవిధ్యభరితంగా ఉంటుంది. దేశంలో మొత్తం 73 జాతులు ఉన్నాయి. 1911 - 1963 మధ్యకాలంలో బ్రిటిషు ఆక్రమణ సమయంలో దేశం ఐరోపా, ఉపఖండం నుండి వచ్చిన వలసదారులను ఆకర్షించింది. వీరిలో కొంత మంది ప్రత్యేకంగా కార్మికులుగా వచ్చారు. శ్వేతజాతీయుల పాలన కూలిపోయిన తరువాత చాలామంది ఐరోపియన్లు దేశంవిడిచి పోయినప్పటికీ ఆసియన్లు చాలా మంది ఇప్పటికీ ఇక్కడే స్థిరపడ్డారు.

1911 మే 7 న నిర్వహించిన మొదటి జనాభా గణాంకాల సేకరణలో 1,497 మంది యూరోపియన్లు, 39 మంది ఆసియాప్రజలు, 8,20,000 ఆఫ్రికన్లు ఉన్నారని అంచనా. 1911, 1921, 1931, 1946, 1951, 1956 లలో స్వతంత్రానికి ముందు నిర్వహించిన ఆరు జనాభా గణాంకాల సేకరణలో నల్లజాతి ఆఫ్రికన్లు లెక్కించబడలేదు. 1956 నాటికి స్వాతంత్ర్యం ముందుగా జరిగిన చివరి గణాంకాలలో నిర్వహించినప్పుడు 65,277 యూరోపియన్లు, 5,450 ఆసియన్లు, 5,450 కలరెడ్లు, 2,100,000 మంది ఆఫ్రికన్లు అంచనా వేశారు.

2010 జనాభా గణాంకాల సేకరణలో 98.2% మంది నల్ల ఆఫ్రికన్లు, మిగిలిన ప్రధానజాతులకు చెందిన ప్రజలు 1.8% ఉన్నారు.

ఉప-సహారా ఆఫ్రికాలో అత్యంత ఎక్కువ పట్టణీకరణ కలిగిన దేశాలలో జాంబియా ఒకటి. ప్రధాన రవాణా కారిడార్లలో కొన్ని పట్టణ ప్రాంతాలలో 44% జనాభా కేంద్రీకృతమై ఉన్నారు. గ్రామీణ ప్రాంతాలలో జనసంఖ్య తక్కువగా ఉంటుంది. 2007 నాటికి సగటు సంతానోత్పత్తి శాతం 6.2 (1996 లో 6.1, 2001 లో 5.9).

మతం
గణాంకాలు
బంటు సాంరాజ్యం
మాధ్యమం